
ŠAKIŲ RAJONO SAVIVALDYBĖS ADMINISTRACIJOS DIREKTORIUS

ĮSAKYMAS

DĖL MOKESČIŲ UŽ DAUGIABUČIŲ GYVENAMŲJŲ NAMŲ BENDRO NAUDOJIMO OBJEKTUS    

2015 m. liepos   27  d. Nr. AT-715
Šakiai


Vadovaudamasis Lietuvos Respublikos Vietos savivaldos įstatymo 29 straipsnio 8 dalies 2 punktu, Vyriausybės 2001 m. balandžio 25 d. nutarimo Nr. 472 „Dėl Valstybės ir savivaldybių gyvenamųjų patalpų nuomos mokesčio apskaičiavimo tvarkos aprašo patvirtinimo (Lietuvos Respublikos Vyriausybės 2014 m. gruodžio 23 d. nutarimo Nr. 1487 redakcija), Vyriausybės 2015 m. balandžio 15 d. nutarimu Nr. 390 patvirtinto Butų ir kitų patalpų savininkų lėšų, skiriamų namui (statiniui) atnaujinti pagal privalomuosius statinių naudojimo ir priežiūros reikalavimus, kaupimo, jų dydžio apskaičiavimo ir sukauptų lėšų apsaugos tvarkos aprašo 12 punktu, rajono savivaldybės tarybos 2009 m. sausio 22 d. sprendimu Nr. T-6 patvirtintų savivaldybės administracijos nuostatų 24 punktu, 

1. Nustatau, kad:

1.1. su rajono savivaldybei nuosavybės teise priklausančiomis gyvenamosiomis patalpomis susijusius namo bendrojo naudojimo objektų administravimo, nuolatinės techninės priežiūros ir elektros energijos mokesčius savivaldybės būstų ir socialinių būstų nuomininkai moka tiesiogiai daugiabučio gyvenamojo namo bendrojo naudojimo objektų valdytojui (daugiabučio namo administratoriui ar daugiabučio namo savininkų bendrijai, ar daugiabučio namo patalpų savininkų jungtinės veiklos sutarties dalyvių įgaliotam asmeniui); 
1.2. su rajono savivaldybei nuosavybės teise priklausančiomis gyvenamosiomis patalpomis susijusį daugiabučių namų patalpų savininkų bendrosios nuosavybės (bendrojo naudojimo patalpų) kaupiamąjį mokestį rajono savivaldybės administracijos struktūriniai  teritoriniai padaliniai perveda į bendrojo naudojimo objektų valdytojo (bendrijos pirmininko ar jungtinės veiklos sutartimi įgalioto asmens, ar bendrojo naudojimo objektų administratoriaus) banke arba kitoje kredito įstaigoje atidarytą butų ir kitų patalpų savininkų kaupiamąją lėšų sąskaitą.
2. Pavedu rajono savivaldybės administracijos seniūnijų seniūnams į socialinio būsto nuomos sutartis ir savivaldybės būsto nuomos sutartis įrašyti šio įsakymo 1.1. papunktyje įvardintą nuostatą, kad rajono savivaldybės gyvenamųjų patalpų nuomininkai mokesčius susijusius namo bendrojo naudojimo objektų administravimu, nuolatine technine priežiūra ir elektros energiją moka tiesiogiai daugiabučio gyvenamojo namo bendrojo naudojimo objektų valdytojui.
3. Šio įsakymo 1 ir 2 punktuose nurodyti mokesčiai daugiabučio gyvenamojo namo bendro naudojimo objektų valdytojams pradedami skaičiuoti nuo 2015 m. rugsėjo 1 d.


Administracijos direktorius 
Evaldas Sniečkus

